alexandrainst/scandi-wiki huggingface dataset:
Omega verksted

Omega verksted (OV) er et skaperverksted på NTNU Gløshaugen i Trondheim drevet av studenter som er medlemmer. Verkstedet ble startet i 1971, og er ifølge dem selv blant de skaperverkstedene på verdensbasis som har vært lengst i drift. Verkstedet holder til i kjelleren til elektrobygget («gamle elektro») hvor det har vært siden oppstarten.

Omega verksted begynte med å være et sted hvor man kunne drive med elektronikkprosjekter, men har siden utviklet seg til å også omfatte andre hobbyprosjekter og har i dag det meste av utstyr som det kan ventes å finne på skaperverksteder.

Omega verksted arrangerer årlig ulike kurs for sine medlemmer, innen for eksempel praktisk kretsteknikk, programmering av mikrokontrollere, sveising, lodding, bruk av diverse verktøy, med mer

Se også 
 Sanctus Omega Broderskab, en linjeforening på NTNU som Omega verksted er løst tilknyttet

Referanser

Eksterne lenker 
 Offisiell hjemmeside

Studentforeninger ved NTNU
Birkebeinerbakken Skisenter

Birkebeinerbakken Skisenter er et tidligere alpinanlegg i Ringsaker. Det lå på nedsiden av Nordsætervegen ca. 2 km nordvest for Sjusjøen sentrum, og ble åpnet i 1987.  Den hadde en høydeforskjell på 150 meter med høyeste punkt på ca. 860 m.o.h. Skitrekket hadde en kapasitet på 1.200 personer i timen, og hadde en lengde på 900 meter med type T-krok. Bakken ble karakterisert som en familiebakke.

Som en følge av at Sjusjøen (Natrudstilen) Skisenter ble åpnet 1. desember 2003 ble bakken noe overflødig, og de siste årene ble driften kun holdt åpent deler av sesongen. Bakken ble nedlagt i 2008.

Alpinanlegg i Norge
Byggverk i Ringsaker
Etableringer i 1987
Opphør i 2008
Sport i Ringsaker
Ringsakers historie
Thilo Schröter

Thilo Jeldrik Schröter (født 1996) er en norsk sportsklatrer.

Han vant fem NM-gull, fire NM-sølv og fire NM-bronse i perioden 2013–2022. 
Han vant kongepokalen i 2015, 2016, 2017, 2019 og 2021.

Schröter er født i Nederland av tyske foreldre, og har bodd i Norge siden han var ni år.

Medaljer i norske mesterskap

Se også 
 Norgesmesterskapet i klatring

Referanser 

Norske sportsklatrere
Kongepokalvinnere i klatring
Nordmenn av tysk opphav
Nordmenn født i Nederland
Erling Skakkes gate

Erling Skakkes gate er ei gate i Trondheim sentrum. Den starter i Kjøpmannsgata ved Gerhard Schønings skole, og løper vestover til den ender opp i Kongens gate ved Ilen kirke. Den krysser blant annet Munkegata og Prinsens gate.

Gata er oppkalt etter Erling Skakke, som var lendmann, jarl og norsk riksstyrer. Den ligger cirka 11 meter over havet der den krysser Prinsens gate.

Bygninger langs Erling Skakkes gate 
 Bybroen videregående skole (Kjøpmannsgata 12, inngang fra Erling Skakkes gate)
 1: Adresseavisens gamle gård, flyttet fra Søndre gate 4, oppsatt i 1974
 2: Tippmannsalen, byens første dissenterkirke
 St. Jørgens hus
 Nordenfjeldske Kunstindustrimuseum (Munkegata 3–7)
 Trøndelag Teater (Prinsens Gate 20)
 40: Leüthenhaven P-hus
 42: Parkeringskjeller, Trondheim kommune
 Lysholmbygget (E.C. Dahls gate 2)
 Betania (Griffenfelds gate 2)
 52–54: Kalvskinnsgården
 66: «Tronka», opprinnelig Trondhjems Hospitals Pleiestiftelse for Sindsvage
 57–59: «Det ensomme fengsel»
 Ilen kirke (Kongens gate 99)

Referanser

Eksterne lenker 
 

Veier i Trondheim
Midtbyen (Trondheim)
Kalvskinnet
Blind Channel

Blind Channel er et post-hardcore-band fra Uleåborg i Finland. Bandet selv beskriver musikkstilen sin som «voldelig pop». Bandet ble etablert i 2013 og består per 2021 av Joel Hokka, Niko Vilhelm, Joonas Porko, Olli Matela, Tommi Lalli og Aleksi Kaunisvesi. Bandet har opptrådt på noen av de mest kjente heavy metal-festivalene, blant andre Wacken Open Air i Tyskland. De ble nominert til en Emma-pris i klassen «årets rockealbum». Emma er Finlands svar på Spellemannprisen.

20. februar 2021 vant bandet det finske uttaket til Eurovision Song Contest 2021 med metal-sangen «Dark Side». De representerte Finland i Eurovision Song Contest 2021 i Rotterdam i Nederland, der de endte på en sjetteplass.

Diskografi

Album

Singler

Referanser

Eksterne lenker 

 
 

Finske musikkgrupper
Deltakere i Eurovision Song Contest 2021
Finske musikere
Band etablert i 2013
Teateråret 1892

Teateråret 1892 er en oversikt over hendelser, verk, fødte og avdøde personer med tilknytning til teater i 1892.

Nye drama

Årets oppsettinger
13. januar – Et Sølvbryllup var en en teateroppsetting basert på et lystspill av Emma Gad med samme tittel. Det hadde nypremiere på Den Nationale Scene.
29. februar – Charlies Tante (Charley's Aunt) som er en forviklingskomedie av Brandon Thomas., hadde urpremiere på Theatre Royal i Bury St Edmunds.

Fødsler

|-
|Mars || 3. || Helga Backe ||  || skuespiller ||align=center|88 ||align=center|1981 || 

|April || 2. || Aimée Sommerfelt ||  || forfatter av barnebøker og hørespillog oversetter ||align=center|83 ||align=center|1975 || 
|}

Dødsfall

|-
|Oktober ||21. || Anne Charlotte Leffler ||  || dramatiker og forfatter ||align=center|43 ||align=center|1849 || 
|}

Referanser
Dark Side

«Dark Side» (norsk oversettelse: skyggesiden) er en rockelåt fra 2021 som fremføres av det finske post-hardcore-bandet Blind Channel. Sangen ble utgitt 21. januar 2021 og vant den finske sangkonkurransen Uuden Musiikin Kilpailu 20. februar 2021. «Dark Side» var Finlands bidrag til Eurovision Song Contest 2021 i Rotterdam i Nederland, der den endte på sjetteplass.

Om sangen 
Låten er skrevet av bandet selv: Aleksi Kaunisvesi, Joonas Porko, Joel Hokka, Niko Moilanen og Olli Matela. Bandet omtalte sangen som en «anarkisk hymne til mørkets fester», og at den var et perfekt uttrykk for gruppens kjerne: «Vi vil vise at selv om livet er mørkere og tøffere, kan du fremdeles ha det moro». Bandet sier videre at sangen er tilegnet alle som «føler seg utenfor og utilstrekkelig».

Låten ble plukket ut som en av syv deltakere til Uuden Musiikin Kilpailu 2021, Finlands uttak til Eurovision Song Contest. I finalen 20. februar vant sangen en solid seier med 551 poeng og ble Finlands bidrag til Eurovision Song Contest.

Eurovision Song Contest 
Finland ble trukket til å delta i semifinale 2 av Eurovision Song Contest. Semifinalen gikk av stabelen i Rotterdam Ahoy i Nederland torsdag 20. mai 2021. Der ble «Dark Side» nummer fem og kvalifiserte seg til finalen lørdag 22. mai 2021. I finalen var sangen det 16. bidraget på scenen. Den kom på sjetteplass med 301 poeng fra seerne og juryene. I telefonavstemningen var «Dark Side» den fjerde mest populære låten.

Listeplasseringer

Referanser 

Finske sanger
Finsk musikk
Bidrag til Eurovision Song Contest 2021
Sanger fra 2021
U18-VM i ishockey for menn 2015

U18-VM i ishockey for menn 2015 ble arrangert i Zug og Lusern i Sveits i 2015.

Sluttspill

Referanser 

U18-VM i ishockey
Internasjonale mesterskap i Sveits
Internasjonale mesterskap i 2015
Sport i Sveits i 2015
Ishockey i 2015
Ishockeyturneringer i Sveits
Adrian Pertl

Adrian Pertl (født 22. april 1996) er en østerriksk alpinist.

Under VM i alpint 2021 tok han sin andre pallplass i karrieren med et VM-sølv i slalåm, mellom nordmennene Sebastian Foss Solevåg og Henrik Kristoffersen.

Referanser

Eksterne lenker 
 
 

Østerrikske alpinister
Juniorverdensmestre i alpint
Personer fra Bezirk Sankt Veit an der Glan
Teateråret 1895

Teateråret 1895 er en oversikt over hendelser, verk, fødte og avdøde personer med tilknytning til teater i 1895.

Hendelser
 25. mai – Dramatikeren, dikteren og forfatteren Oscar Wilde blir funnet skyldig i sodomi og blir dømt til to års fengsel.

Nye drama

Hulda Garborg – Mødre

Arthur Schnitzler – Liebelei

Årets oppsettinger
5. juni – Et Sølvbryllup var en en teateroppsetting basert på et lystspill av Emma Gad med samme tittel. Det hadde nypremiere på Den Nationale Scene.
22. oktober – Mødre var en teateroppsetting basert på et skuespill av Hulda Garborg med samme tittel. Det hadde urpremiere på Christiania Theater.

Fødsler

Dødsfall

Referanser
Åge Reite

Åge Reite (født 10. februar 1975 i Volda) er en norsk musiker, komponist og plateprodusent. Han har en master i musikkvitenskap fra Universitetet i Oslo. 

Reite har vært produsent, komponist/tekstforfatter eller musiker for blant andre Benny Borg, GISKE, Mikrokosmos, Nina Gaarden og Peer Nic gjennom sitt virke i Lydbroderiet plateselskap. Selskapet driver han sammen med Rune Berg. Benny Borgs andre album, "En dag på jorden" ble i 2019 nominert til Spellemannprisen i kategorien viser. 

Han har jobbet med flere musikalske prosjekter som har hatt en sosial profil. "Lyden av Tøyen" (2015), hvor han blant annet lagde musikk med Rune og Einar Gerhardsen, Per Fugelli og St. Hallvard-guttene er et eksempel på dette. Et annet er "En pose nonstop" (2018), hvor "Kongens tale" med HM Kong Harald V er mest profilert.

I 2019 startet Reite og Shana Mathai orkesteret Mikrokosmos. Mikrokosmos består av Jo Berger Myhre og Pål Hausken. Debutalbumet “ja.” kom ut i 2020, og de har vært på turnéene “Lokal verdensturné” og “Nabokonsert” - en uteturné i Oslos 15 bydeler.

Diskografi 
 En dag på jorden (Benny Borg), album, Lydbroderiet plateselskap, 2019.
 ja., (Mikrokosmos), album, Lydbroderiet plateselskap, 2019.
 Songs and Spirituals (Åste Hunnes Sem), album, Grammofon, 2018.
 Reisen hjem (En pose nonstop), album, Perlemor, 2017.
 Nordic Passage (Steve Rushingwind), album, Red Beaten Path, 2016.
 Lyden av Tøyen, album, Perlemor, 2015.
 Den største reisen (Benny Borg), album, Lydbroderiet plateselskap, 2015.
 En pose nonstop (En pose nonstop), album, Lat kamerat, 2012.

Deltar på 
 Bare glem det (Nina Gaarden), Singel, Lydbroderiet plateselskap, 2020.
 Bær det på min rygg (Nina Gaarden), EP, Lydbroderiet plateselskap, 2020.
 Highlands/Lowlands (Peer Nic), album, Lydbroderiet plateselskap, 2019.
 Sjampanje (Rune Sanden), Hells Bells Records, 2018.
 My Dearest Kathleen (Rudi Myntevik), album, Grappa Musikkforlag, 2015.
 Jeg fant en bit av deg (Guro von Germeten), Sweet Morning Music AS, 2015.
 En glad mann (Asbjørn Ribe), album, SkiPop Records, 2015.

Referanser 

Norske låtskrivere
Norske musikere
Norske sangtekstforfattere
Personer fra Volda kommune
Konsentrasjonscelle

I batteriteknologi er en konsentrasjonscelle en begrenset form av en galvanisk celle som har to ekvivalente halvceller med samme sammensetning, som bare avviker i konsentrasjoner. Man kan beregne potensialet utviklet av en slik celle ved hjelp av Nernst-ligningen. En konsentrasjonscelle produserer en liten spenning når den prøver å oppnå kjemisk likevekt, som oppstår når konsentrasjonen av reaktantene i begge halvcellene er lik. Fordi en størrelsesorden av konsentrasjonsforskjell produserer mindre enn 60 millivolt ved romtemperatur, blir konsentrasjonsceller vanligvis ikke brukt til energilagring.

En konsentrasjonscelle genererer elektrisitet fra reduksjonen i det elektrokjemiske systemets termodynamiske frie energi ettersom forskjellen i de kjemiske konsentrasjonene i de to halvcellene blir redusert. Den samme reaksjonen skjer i halvcellene, men i motsatte retninger, og øker den lavere og reduserer den høyere konsentrasjonen. Energien genereres fra termisk energi som cellen absorberer som varme når strømmen strømmer. Denne genereringen av elektrisitet fra omgivende termisk energi, uten en temperaturgradient, er mulig fordi konvergensen av de kjemiske konsentrasjonene i de to halvcellene øker entropi, og denne økningen mer enn kompenserer for entropi-reduksjonen når varme omdannes til elektrisk energi.

Konsentrasjonscellemetoder for kjemisk analyse sammenligner en løsning av kjent konsentrasjon med en ukjent, og bestemmer konsentrasjonen av det ukjente via Nernst-ligningen eller sammenligningstabellene mot en gruppe standarder.

Konsentrasjonscellekorrosjon oppstår når to eller flere områder av en metalloverflate er i kontakt med forskjellige konsentrasjoner av samme løsning. Det er to generelle typer konsentrasjonsceller.

Konsentrasjonsceller kan være elektrodekonsentrasjonsceller eller elektrolyttkonsentrasjonsceller.

Elektrolyttkonsentrasjonscelle - I denne typen celleelektroder består begge halvcellene av samme stoffer, og elektrolytt er løsningen av samme stoffer, men med ulik konsentrasjon.

Elektrodekonsentrasjonscelle - I denne typen celler dyppes to elektroder av samme stoff, men med ulik konsentrasjon i samme løsning.

Kilder 

Batteri (elektrisitet)
Galvanisk element
Connor Howe

Connor Howe (født 10. juni 2000) er en canadisk skøyteløper.

Karriere 
Howe debuterte i internasjonale mesterskap i junior-VM på skøyter 2017 i Helsingfors i Finland hvor han var med på lagsprintlaget sammen med David La Rue og Tyson Langelaar som tok sølvet bak det nederlandske laget.

Han debuterte i verdenscupen på skøyter 2018/19 i Hamar i Norge den 2. februar på 500 meter og 3. februar på  meter. Noe som resulterte i deltagelse på  meter i enkeltdistanse-VM på skøyter 2019 i Inzell i Tyskland.

Howe ble nummer 19 på  meter i enkeltdistanse-VM på skøyter 2020 i Salt Lake City i USA.

I enkeltdistanse-VM på skøyter 2021 i Heerenveen i Nederland deltok Howe på  meter (10.-plass),  meter (6.-plass) og i lagtempo hvor han tok sølv sammen med Ted-Jan Bloemen og Jordan Belchos.

Sammenlagt i Verdenscupen 
Oppdatert etter sesongen 2020/21.

Referanser

Eksterne lenker 
 
 
  Connor Howe på www.isu.html.infostradasports.com
  Connor Howe på SpeedskatingResults.com
  Connor Howe på Jakub Majerski's Speedskating database (Adelskalender distanser og sammenlagt)
  Connor Howe på Speed Skating Canada
Bilder
  Bilder av Connor Howe på SpeedSkatingPhotos.info/DesgPhoto.com

Canadiske skøyteløpere
Deltakere for Canada i enkeltdistanse-VM på skøyter
Artikler i skøytesportprosjektet
Deltakere for Canada under Vinter-OL 2022
Skøyteløpere under Vinter-OL 2022
Jóhannes Gunnarsson

Jóhannes Gunnarsson, SMM (født 3. august 1897 i Reykjavík, død 17. juni 1972 i Sioux Falls i Sør-Dakota i USA) var en islandsk prelat og katolsk biskop. Han var apostolisk vikar av Island fra 1942 til sin fratreden i 1967.

Liv og virke

Bakgrunn
Jóhannes Gunnarssons bestefar var en leder i Alltinget, og hans far Gunnar Einarsson konverterte til katolisismen mens han gikk på skolen i Danmark; han var Islands eneste innfødte katolikk i tyve år.

Jóhannes Gunnarsson foretok sine første studier under islandske jesuitter, da i Danmark, og studerte senere teologi i Nederland.

Prest
Han ble ordinert til prest i kongregasjonen montfortanerne den 14. juni 1942, og etter at han var kommet tilbake til Reykjavík, begynte han sitt prestelige virke i Landakotskirkja - den katolske domkirken.

Biskop
Den 23. februar 1943 utnevnte pave Pius XII Gunnarsson til apostolisk vikar av Island og til titularbiskop av Hólar. Han ble bispeviet den 7. juli samme år i  Saint Patrick Catholic Church i Washington, D.C. Hovedkonsekrerende var erkebiskop Amleto Giovanni Cicognani, apostolisk delegat i USA og titularbiskop av Laodicea in Phrygia; medkonsekrerende var biskop John Michael McNamara, hjelpebiskop i Baltimore, og Peter Leo Ireton, koadjutorbiskop av Richmond.

Gunnarsson var Islands første innfødt islandske biskop på nesten 400 år, etter biskop Jón Arason av Skálholt, som ble halshugget sammen med sine to sønner av den danske reformasjonskongen Christian III i 1550. 

Da han ble innført i sitt embede var det kun tre katolske menigheter og fire hundre katolikker i loverveiende lutherske landet.

Bishop Gunnarsson deltok på Det andre vatikankonsil fra 1962 til 1965, og trakk seg tilbake i 1967, etter 25 års tjeneste. 

Han døde i en alder av 74 år i Sioux Falls i Sør-Dakota den 17. juni 1972, og ble gravlagt på Saint Agnes Calvary Cemetery i Vermillion i Sør-Dakota.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Biskop Jóhannes Gunnarsson

Referanser

Eksterne lenker
Hyperborean Bishop - TIME Magazine 
Catholic-Hierarchy

Islandske katolske biskoper
Linjen Rebiba
Islandske medlemmer av katolske ordener
Montfortanere
Johannes Gunnarsson
Jean-Marie Loret

Jean-Marie Loret (1918–1985) var en fransk jernbanearbeider og angivelig Adolf Hitlers uekte sønn. Ifølge Loret avslørte moren i 1948 for ham rett før hennes død at den «ukjente tyske soldaten» som hun hadde hatt en affære med under første verdenskrig, var Adolf Hitler.

Referanser 

Hitlers familie
Rødskog skole

Rødskog skole er en barneskole med trinnene 1-7, skolen har ca. 195 elever og 26 ansatte. Skolen ligger i Kommunedel nummer 4 (Gulskogen/Pukerud) i Drammen kommune.

Rødskoggata 5, 3048 Drammen.

Om skolen 
Skolen har to kunstgressbaner som kan brukes hele året, hinderløyper, klatrestativ, husker, bordtennis, basket- og vollyballbane.

Skoler i Drammen
Barneskoler i Viken
Nedre Eiker bru

Nedre Eiker bru forbinder Krokstadelva og Mjøndalen over Drammenselva. Den befinner seg på Riksvei 283 i Drammen kommune og Viken fylke. Bruas lengde er på 281m, brua har to kjørefelt i tillegg til separat gang- og sykkelveg.  

Den er en av totalt to bruer som krysser Drammenselva i Mjøndalen/Krokstadelva området, den andre er Mjøndalsbrua.

Referanser 

Veibroer i Viken
Veier i Drammen
WandaVision

WandaVision er en amerikansk tv-miniserie laget av Jac Schaeffer for strømmetjenesten Disney+, basert på Marvel-tegneseriene om Wanda Maximoff / Scarlet Witch og Vision. Serien er basert i Marvels Filmatiske Univers (MCU) og deler kontinuitet med filmene i serien. Hendelsene i serien foregår i etterkant av filmen Avengers: Endgame (2019). WandaVision er produsert av Marvel Studios, med Schaeffer  som forfatter og med Matt Shakman i regi.

Elizabeth Olsen og Paul Bettany gjenopptok sine roller som Wanda Maximoff og Vision fra film-serien, mens Debra Jo Rupp, Fred Melamed, Kathryn Hahn, Teyonah Parris, Randall Park, Kat Dennings, og Evan Peters innehaver diverse andre hovedroller. I September 2018, utviklet Marvel Studios et antall miniserier for Disney+ med støttende karakterer fra MCU-filmer, deriblant Wanda og Vision, i hovedrollene. Serien ble offisielt kunngjort i april 2019. Serien er en hyllest til fortidens sitcoms, med Wanda og Vision som lever i en virkelighet som tar dem gjennom forskjellige tiår av tv-historie. Filmingen begynte i Atlanta, Georgia i november 2019, før produksjonen stanset i mars 2020 på grunn av COVID-19-pandemien. Produksjonen ble gjenopptatt i Los Angeles i september 2020 og endte i november.

Premisset 
Satt tre uker etter hendelsene av Avengers: Endgame (2019), Wanda Maximoff og Vision lever ett idyllisk liv i byen Westview, New Jersey, og de prøver å skjule deres sanne opprinnelse. Når de begynner å gå inn i nye tiår og møte tv-troper, mistenker paret at ting ikke er som de virker.

Dokumentar 
I februar 2021 ble dokumentar-serien Assembled annonsert. Seriens første episode, Assembled: The Making of WandaVision, går bak kulissene under innspillingen av serien, med Olsen, Bettany, Parris, Hahn, Dennings, Park, og flere medvirkende for å diskutere klassiske sitcoms som inspirerte serien, hvordan mannskapet klarte å gjenskape  filming som likner tidlig sitcoms, og opplevelsen av filming foran et live-studio publikum. Dokumentaren ble utgitt på Disney+ 12. mars, 2021.

TV-serier i Marvel Cinematic Universe
Rebecca Clarke

Rebecca Helferich Clarke (1886–1979) var en britisk-amerikansk bratsjist og komponist. Hun ble internasjonalt kjent som bratsjist, og som en av de første kvinnelige profesjonelle orkestermedlemmer. Clarke ble født i Harrow, England av en tysk mor og amerikansk far, og hadde dermed både britisk og amerikansk statsborgerskap. Hun studerte ved Royal Academy of Music (RAM) og Royal College of Music (RCM) i London. I voksen alder tilbrakte hun lange perioder av sitt liv i USA, der hun slo seg ned for godt etter andre verdenskrig. Clarke regnes blant en av de viktigste britiske komponister i mellomkrigstiden. Hun giftet seg med pianisten James Friskin i 1944.

Biografi 
Rebecca var datter av den amerikanske Joseph Clarke og tyske Agnes Helferich. Faren var voldelig mot sine barn og bedro sin hustru med en rekke kvinner som vanket i huset. Hun begynte på RAM i 1903, der hun studerte fiolin. I 1905 måtte hun uten varsel slutte på skolen, da hennes lærer i harmonilære Percy Miles fridde til henne. I 1907 begynte hun studier i komposisjon ved RCM, og ble Charles Villiers Stanfords første kvinnelige student. Igjen måtte hun bryte studiene før tiden. Clarke hadde kritisert sin far for kvinnehistoriene hans, og ble kastet ut hjemmefra.

For å livnære seg prøvde hun seg på en karriere som bratsjist. I 1912 ble hun en av de første kvinnelige bratsjister i et profesjonelt - og formelt mannlig - orkester, ansatt av Henry Wood i Queen’s Hall orchestra. I 1916 reiste hun til USA og turnerte der sammen med sine to brødre. Sammen med cellisten May Mukle, reiste hun omkring i Hawaii i perioden 1918 til 1919, og deretter på en verdensturne i de britiske kolonier i 1923.

I løpet av disse årene ble Clarke særlig kjent som komponist for sin sonate for bratsj (1919) og piano trio (1921). Verkene anses som eksempler på senromantisk sonateform, i tysk tradisjon. Begge komposisjoner nådde høyt opp i Berkshire (Mass.) Festival of Chamber Music, finansiert av Elizabeth Sprague Coolidge. Coolidge bestilte også Rapsodi for cello og piano i 1923. Clarke ble dermed den eneste kvinnelige komponist som den berømte mesenen støttet.

Det meste av Clarks musikk ble aldri publisert. I sine memoarer beskriver hun vanskelighetene med å få utgitt pianotrioen. Disse kan ha tatt motet fra henne med tanke på å få utgitt andre verker. På tross av dette er hun regnet som en av de viktigste britiske komponister i mellomkrigstiden.

Referanser 

Britiske komponister
Komponister fra USA
Bratsjister
Kvinnelige komponister
Solberg idrettspark

Solberg idrettspark ligger i sentrum av Solbergelva og består av flere kunstgressbaner, flerbrukshall og kunstisbane.

I det nye klubbhuset er det garderober, kiosk og toalett for publikum. I andre etasje er det storsal og møterom.

Historie 
i 1977 kom de store lysmastene som står rundt banen i dag. I 2015 sto endelig et nytt kunstisanlegg klart på Solbergbanen, og størrelsen på banen ble samtidig økt til maks størrelse.

Før denne banen var på plass måtte bandylaget trene og spille på Vassenga i Mjøndalen når det var for mildt for naturis. Banen er belyst med LED-belysning fra fire master som er 16 meter høye.

Lissos Arena 
Lissos Arena ligger på Solbergbanen rett ved siden av den største kunstgress- og kunstisbanen. Arenaen sto klar høsten 2017 og er en kombinert kunstgress og kunstisbane på 70 x 42 meter.

Solberghallen 
Solberghallen byr på profesjonelle arrangementer som konserter, messer og utstillinger, samt innebandy, håndballkamper og annen hallidrett. Solberg Sport- og Kultursenter AS er eid av Drammen Kommune (54%), Solberg Sportsklubb (32%), og 16 prosent eies av øvrige aksjonærer. Drammen kommune er eier av bygget og største leietageren da hallen brukes av skolene i Solbergelva. Solberghallen er valgsted ved Stortingsvalg, kommunevalg og kirkevalg. Solberghallen ble åpnet i august i 1992.

Referanser 

Idrettsanlegg i Drammen
Bandybaner i Norge
Fotballstadioner i Norge